<s>[INST] "বাংলাদেশের বর্তমান ব্যাংকিং ব্যবস্থায় তথ্যপ্রযুক্তির ব্যবহার" শিরোনামে একটি সংবাদ প্রতিবেদন তৈরি করো। [/INST] বাংলাদেশের বর্তমান ব্যাংকিং ব্যবস্থায় তথ্যপ্রযুক্তির ব্যবহার।

সরকারি বাণিজ্যিক ব্যাংক, বেসরকারি বাণিজ্যিক ব্যাংক এবং বিদেশি বাণিজ্যিক ব্যাংক প্রযুক্তিনির্ভর বেশ কিছু সেবা গ্রাহকদেরকে প্রদান করছে। বিদেশি বাণিজ্যিক ব্যাংক, যেমন— স্ট্যান্ডার্ড চার্টার্ড ব্যাংক এবং হংকং অ্যান্ড সাংহাই ব্যাংকিং কর্পোরেশন (এইচএসবিসি) এদেশে প্রযুক্তিনির্ভর ব্যাংক সেবা চালু করার পথিকৃৎ। এসকল ব্যাংক এটিএম, ডেবিট কার্ড, ক্রেডিট কার্ড, পয়েন্ট অব সেল (পিওএস), ইন্টারনেট ব্যাংকিং, ফোন ব্যাংকিং, যে কোনো শাখা ব্যাংকিং, ইলেকট্রনিক ফান্ড ট্রান্সফার ইত্যাদি সেবা প্রদান করে থাকে। কয়েকটি ব্যাংক ইতোমধ্যে এগুলোর পাশাপাশি কিয়স্ক সেবা পদ্ধতি চালু করেছে।

স্থানীয় ব্যাংকগুলোর মধ্যে বেসরকারি ব্যাংক সরকারি ব্যাংকগুলোর তুলনায় তথ্যপ্রযুক্তি ব্যবহারে এগিয়ে রয়েছে। বেসরকারি ইসলামি ব্যাংকগুলোর মাধ্যমেও সীমিত পরিসরে প্রযুক্তিনির্ভর সেবা প্রদান করা হয়ে থাকে। ইসলামি ব্যাংকগুলোর মধ্যে ইসলামি ব্যাংক বাংলাদেশ লিমিটেড এবং শাহজালাল ইসলামি ব্যাংক সীমিত পরিসরে গ্রাহকদেরকে ইন্টারনেট ব্যাংকিং সুবিধা দিয়ে থাকে।

রেমিট্যান্স প্রেরণ ব্যবস্থায় সরকারি অংশীদারিত্বপূর্ণ এবং বেসরকারি বাণিজ্যিক ব্যাংক মোবাইল ফোন সার্ভিস অপারেটরদের সাথে একযোগে কাজ করছে। অ্যাকাউন্ট ট্রান্সফারের মাধ্যমে এখন রেমিট্যান্স স্বল্প সময়ে তথা মুহূর্তের মধ্যেই প্রেরণ করা সম্ভব। এর ফলে অর্থ স্থানান্তর এখন তুলনামূলকভাবে সহজ, দ্রুত এবং ঝামেলামুক্ত।

তথ্যপ্রযুক্তির সহায়তায় ব্যাংকের মাধ্যমে স্বল্প সময়ে মানসম্মত সেবা প্রদানের মাধ্যমে কম্পিউটার একটি বড় স্থান দখল করেছে। গ্রাহকগণ ওয়েব ব্রাউজারের মাধ্যমে তাদের অ্যাকাউন্টে প্রবেশ করতে পারছে, ব্যালান্স দেখতে পারছে, টাকা স্থানান্তর করতে পারছে, এমনকি অনলাইনে বিল পরিশোধ করতে পারছে। বর্তমান বিশ্বে ব্যাংকিং বলতে বোঝায় ফোন ব্যাংকিং, অটোমেটেড টেলার মেশিন, অনলাইনে সম্পত্তি হস্তান্তর, টেলি ব্যাংকিং, স্মার্ট কার্ড এবং হোম ব্যাংকিং।

বাংলাদেশে বর্তমানে বিদ্যমান তথ্যপ্রযুক্তিনির্ভর ব্যাংকিং সেবার মধ্যে উল্লেখযোগ্য হচ্ছে— ইন্টারনেট ব্যাংকিং, মোবাইল ব্যাংকিং, এসএমএস ব্যাংকিং, ইলেকট্রনিক ফান্ড ট্রান্সফার, যে কোনো শাখা ব্যাংকিং, পয়েন্ট অব সেল (পিওএস) সার্ভিস, ব্যাংকিং কিয়স্ক, সুইফট, এমআইসিআর, অনলাইন লেটার অব ক্রেডিট, মানি লিংক, ফোন লিংক, টেলি ব্যাংকিং, এটিএম, অনলাইন ব্যাংকিং ক্রেডিট কার্ড, ডেবিট কার্ড প্রভৃতি। </s>